CELEX: 62016TN0461
Language: da
Date: 2016-08-19 00:00:00
Title: Sag T-461/16: Sag anlagt den 19. august 2016 — Kaddour mod Rådet

17.10.2016   
            
            
               DA
            
            
               Den Europæiske Unions Tidende
            
            
               C 383/19
            
         Sag anlagt den 19. august 2016 — Kaddour mod Rådet
   (Sag T-461/16)
   (2016/C 383/26)
   Processprog: engelsk
   
      Parter
   
   
      Sagsøger: Khaled Kaddour (Damaskus, Syrien) (ved solicitors V. Davies og V. Wilkinson og barrister R. Blakeley)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse (FUSP) 2016/850 af 27. maj 2016 om ændring af afgørelse 2013/255/FUSP om restriktive foranstaltninger over for Syrien og Rådets gennemførelsesforordning (EU) 2016/840 af 27. maj 2016 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien, annulleres, for så vidt som de vedrører og/eller henviser til sagsøgeren.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Med det første anbringende gøres det gældende, at de anfægtede foranstaltninger (i) er udtryk for procedurefordrejning og således magtfordrejning, og (ii) udgør en tilsidesættelse af sagsøgerens grundlæggende rettigheder med hensyn til sagsøgerens ret til god forvaltning samt adgang til effektive retsmidler og til en upartisk domstol, der er beskyttet i henhold til EU’s charter om grundlæggende rettigheder og/eller den europæiske menneskerettighedskonvention.
            
         
               2.
            
            
               Med det andet anbringende gøres det gældende, at artikel 66 TEUF er blevet tilsidesat.
            
         
               3.
            
            
               Med det tredje anbringende gøres det gældende, at de anfægtede foranstaltninger er behæftet med et åbenbart urigtigt skøn.
            
         
               4.
            
            
               Med det fjerde anbringende gøres det gældende, at de anfægtede foranstaltninger udgør en tilsidesættelse af sagsøgerens grundlæggende rettigheder med hensyn til sagsøgerens ret til respekt for sit omdømme og til uforstyrret nydelse af sin ejendom samt proportionalitetsprincippet, der er beskyttet i henhold til EU’s charter om grundlæggende rettigheder og/eller den europæiske menneskerettighedskonvention.
            
         
               5.
            
            
               Med det femte anbringende gøres det gældende, at de anfægtede foranstaltninger er i strid med princippet om ikke-forskelsbehandling.